Tiu di joven Jussara Fernandes, ki dadu ku faka ti ki morri na lixeira municipal di Praia, foi kondenadu es kinta fera li, 28, pa três anu di kastigu suspensu pa un tenpu di cinku anu, pmd tentativa di abusu sexual. Dipoimentu ki joven dexa anti di ê morri, kantu fazedu intruduson di prosessu, foi di txeu importânsia pa kondenason di Carlos Semedo. Si ka era si, homi ka ta serba kodenadu dja ke fla ma é kasi.
Um tia di jovem ki foi assassinada konta na Tribunal kuse ki Jussara flal, avó ku primas ka parsi na julgamentu- markadu pa es tersa fera, 26 – pamodi medu di vingança. Mas kela ka mutu lebadu en konta pmd tribunal tinha un truki sukundidu: Kel diklarason ki joven da kantu fazedu instruson di prusesu i ki ledu durante sentença.
Jussara kontaba antis di morri ma, na noti 29 di Setembru di 2013, na kasa di avó, un di ê ta staba el ku sê tio na Son Maritinhu. Ê staba detadu na sê kuartu kantu Carlos bai pa bá violal. Pmd ê luta, Jussara konsigui fugi di tiu kê kaba pa bai durmi na kuartu undi staba doz primu pikinoti. Mas kelotu dia é konta sê tia ki da kexa na Polícia Judicária. Mas era primeru bês ki sê tiu agi di kel manera la. Mas minina fla oras ki tiu ta staba moku, êta tentaba dal beju a forsa.
Tribunal atxa ma jussara fla kusa “klaru” mesmu ki Carlos Semedo sa flaba me kasi tudu hora. Mas, tribunal atxa ma rialmeti Carlos Semedo tenta viola sê subrinha Jussara, por isso es kondenal ku un pena di três anu mas suspensu pa tenpu di cinku anu.
Mas, jornal asemana fika ta sabi di un fonti dretu ki nenhum tenpu Jussara – ki morri un dia antis di papia na tribunal di Praia na 12 di Abril ki passa – nunka eh ka fla nomi di pai, ma violal,sima noticiadu alguns semanas atras.
Jussara komesa ta mora ku pai dipôs di tentativa di violason di sê tiu. Pamodi es jovem ka akuza si pai, pai ka julgadu nes processo di violason.
Mas pai sta na ser akuzadu ma foi el ki mata es jovem na lixera di Praia, e eh sta na spera si julgamento.
ASemana
Odja noticia sobre es kazu LI
kea_Latn kea_Latn kea_Latn kea_Latn kea_Latn kea_Latn kea_Latn kmb_Latn kea_Latn